(Návrh)

ZÁKON

z...............2005,

ktorým sa dopĺňa zákon č. 321/2002 Z. z. o ozbrojených silách Slovenskej republiky
v znení neskorších predpisov a o zmene a doplnení zákona č. 143/1998 Z. z.
o civilnom letectve (letecký zákon) a o zmene a doplnení niektorých zákonov
v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 321/2002 Z. z. o ozbrojených silách Slovenskej republiky v znení zákona   č. 512/2002 Z. z., zákona č. 455/2004 Z. z. a zákona č. 240/2005 Z. z. sa dopĺňa takto:

1. Za § 4 sa vkladajú § 4a až 4d, ktoré znejú:

„§ 4a

Na účely použitia ozbrojených síl na zabezpečovanie nedotknuteľnosti vzdušného priestoru Slovenskej republiky13a) sa rozumie
a)	vzdušným objektom lietadlo13b) alebo iný neidentifikovaný vzdušný prostriedok,
b)	činom protiprávneho zasahovania čin týkajúci sa vzdušného objektu vo vzdušnom pries-
tore Slovenskej republiky uvedený v osobitnom predpise, 13c)
c)	príslušným orgánom riadenia letovej prevádzky poskytovateľ letových prevádzkových slu-
žieb podľa pravidiel lietania platných pre civilné letectvo13d) alebo poskytovateľ letových prevádzkových služieb a riadenia letov štátnych lietadiel, 13e)
d)	pohotovostným lietadlom lietadlo pohotovostných síl a prostriedkov ozbrojených síl vy-
členených na zabezpečovanie nedotknuteľnosti vzdušného priestoru Slovenskej republiky.

§ 4b

(1) Za podozrivého narušiteľa vzdušného priestoru sa považuje vzdušný objekt, ktorého úmysly sú nejasné alebo na ktorého sa vzťahujú najmenej dve z týchto podmienok:
a)	vzdušný objekt bez predchádzajúceho súhlasu príslušného orgánu riadenia letovej prevádz-ky prenikol do vzdušného priestoru Slovenskej republiky alebo porušil režim letu určený letovým plánom,
b)	vzdušný objekt nevykonáva alebo nereaguje na pokyny príslušného orgánu riadenia letovej prevádzky alebo na pokyny a signály veliteľa pohotovostného lietadla,
c)	vzdušný objekt náhle mení parametre letu,
d)	posádka vzdušného objektu vykonáva rádiovú komunikáciu s neprimeranými prestávkami, najmä ak sa to týka pokynov na zmenu parametrov letu,
e)	vzdušný objekt neodôvodnene mení kód sekundárneho odpovedača alebo nadmerne vy-
užíva režim signálu identifikácie bez predbežného súhlasu príslušného orgánu riadenia le-
tovej prevádzky,
f)	posádka vzdušného objektu používa neštandardnú frazeológiu alebo sú zaznamenané iné zmeny v rádiovej komunikácii,
g)	kód sekundárneho odpovedača vzdušného objektu signalizuje stratu spojenia alebo hava-
rijnú situáciu,

h)	zo vzdušného objektu sa uskutočnil rádiový prenos, ktorý nesúvisí s vykonávaním letu,
i)	došlo k prerušovanému alebo k úplnému zrušeniu emitovania signálov z transpondera se-
kundárneho radaru,
j)	od orgánov štátnej moci iných štátov alebo od medzinárodných organizácií a mimo-
vládnych inštitúcií bolo získané upovedomenie o zámeroch vzdušného objektu,
k)	bola prijatá informácia o neurčitej hrozbe násilia prostredníctvom tretej strany.

(2) Za pravdepodobného narušiteľa vzdušného priestoru sa považuje vzdušný objekt
a)	ktorý nevykonáva alebo nereaguje na pokyny príslušného orgánu riadenia letovej pre-
vádzky alebo na pokyny a signály veliteľa pohotovostného lietadla a zároveň sú zistené ďalšie vzdušné objekty, ktoré nevykonávajú pokyny príslušného orgánu riadenia letovej prevádzky, 
b)	kvalifikovaný ako „podozrivý“ opakovane nevykonávajúci pokyny príslušného orgánu ria-
denia letovej prevádzky alebo pokyny a signály veliteľa pohotovostného lietadla.

(3) Za potvrdeného narušiteľa vzdušného priestoru sa považuje vzdušný objekt, ak získané informácie potvrdzujú, že vzdušný objekt má byť použitý ako prostriedok teroris-
tického útoku alebo iného narušenia bezpečnosti Slovenskej republiky.

(4) Narušiteľ režimu letu je vzdušný objekt, ktorý vybočí z priestoru plánovanej čin-
nosti bez oznámenia tejto skutočnosti príslušným orgánom riadenia letovej prevádzky v dô-
sledku nepriaznivých poveternostných podmienok, chýb v činnosti posádky vzdušného ob-
jektu a pozemných orgánov alebo nesprávnej činnosti rádiotechnického zariadenia, pričom  plní okamžite a presne pokyny príslušného orgánu riadenia letovej prevádzky alebo pokyny    a signály veliteľa pohotovostného lietadla.

§ 4c

(1) Ak sa vzdušný objekt pohybuje vo vzdušnom priestore Slovenskej republiky       v rozpore s osobitným predpisom8) alebo s medzinárodnou zmluvou a nereaguje na pokyny príslušných orgánov riadenia letovej prevádzky na zmenu dráhy letu alebo na pristátie na určenom letisku, alebo ohrozuje bezpečnosť a suverenitu Slovenskej republiky, alebo je dô-
vodné podozrenie, že je objektom činu protiprávneho zasahovania, príslušné orgány riadenia letovej prevádzky informujú o tejto skutočnosti príslušnú zložku ozbrojených síl zabezpe-
čujúcu nedotknuteľnosť vzdušného priestoru.

(2) Proti narušiteľovi vzdušného priestoru uvedenému v § 4b ods. 1 až 3 sa môžu použiť tieto opatrenia:
a)	odklonenie letu,
b)	vynútenie pristátia,
c)	hrozba použitia zbrane,
d)	vystrelenie varovných výstrelov alebo varovných svetelných signálov mimo narušiteľa vzdušného priestoru,
ak ďalej nie je uvedené inak.

 			(3) Pokiaľ z okolností jasne vyplýva, že vzdušný objekt by mal byť použitý proti životom ľudí alebo na spôsobenie obzvlášť závažného následku, možno použiť ozbrojené sily aj na prerušenie letu potvrdeného narušiteľa vzdušného priestoru (§ 4b ods. 3) ak je prerušenie letu jediným opatrením na odvrátenie tohto nebezpečenstva.

.

(4) Z opatrení podľa odseku 2 sa môžu použiť tie opatrenia, ktoré najviac šetria živo-ty a majetok osôb. Opatrenia sa môžu uskutočňovať len do takého času a v takom rozsahu, ako si to ich účel vyžaduje. Nesmú viesť k ujme, ktorá je zrejme neprimeraná predpoklada-
nému následku činu protiprávneho zasahovania alebo iného narušenia bezpečnosti Slovenskej republiky.

 (5) O použití ozbrojených síl na účel podľa odseku 2 rozhoduje minister obrany, 13f) ak ďalej nie je uvedené inak; o tomto použití minister obrany bezodkladne informuje predsedu vlády a ministra zahraničných vecí Slovenskej republiky.
(6) Minister obrany môže veliteľa vzdušných síl ozbrojených síl poveriť prijatím opatrení podľa odseku 2 písm. a) až d).

(7) O použití opatrenia podľa odseku 3 rozhoduje minister obrany13f) a v čase jeho neprítomnosti člen vlády poverený predsedom vlády, ktorým môže byť minister vnútra Slovenskej republiky alebo minister dopravy, pôšt a telekomunikácií Slovenskej republiky.

§ 4d

Ustanovenia § 4a až 4c sa nemusia použiť v čase vojny alebo vojnového stavu.“.
Poznámky pod čiarou k odkazom 13a až 13f znejú:
„13a)   § 12 ods. 1 písm. e) zákona č. 575/2001 Z. z. o organizácii činnosti vlády a organizácii ústrednej štátnej správy. 
13b)	     § 2 písm. b) a c) zákona č. 143/1998 Z. z.
13c)		§ 2 písm. n) zákona č. 143/1998 Z. z. v znení zákona č. 544/2004 Z. z.
13d)		§ 8 ods. 3 zákona č. 143/1998 Z. z. v znení zákona č. 544/2004 Z. z.
13e)		§ 4 ods. 3 zákona č. 143/1998 Z. z. v znení zákona č. 544/2004 Z. z.
13f)		§ 4 ods. 2 zákona č. 575/2001 Z. z.“.

2. Za § 19 sa vkladá § 19a, ktorý znie:

„§ 19a
Zrušovacie ustanovenie

Zrušuje sa nariadenie vlády Slovenskej republiky č. 59/2005 Z. z. o postupoch proti činom protiprávneho zasahovania vo vzdušnom priestore Slovenskej republiky.“.

Čl. II

Zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z., zákona č. 136/2004 Z. z. a zákona          č. 544/2004 Z. z. sa mení a dopĺňa takto:

1. V § 5 ods. 3 tretia veta znie: „Ak lietadlo nezmení dráhu letu alebo nepristane na určenom letisku, alebo ohrozuje bezpečnosť a suverenitu Slovenskej republiky, alebo je dô-
vodné podozrenie, že je objektom činu protiprávneho zasahovania, možno použiť ozbro-
jené sily v súlade s osobitným predpisom. 1k)“.
Poznámka pod čiarou k odkazu 1k znie: 
„1k)	Zákon č. 321/2002 Z. z. o ozbrojených silách Slovenskej republiky v znení neskorších pred-
pisov.“.

2. V § 19 odsek 9 znie:
„(9) Oprávnenie leteckého personálu na vykonávanie jednotlivých druhov letov alebo činností môže byť vekovo obmedzené. Letecký personál musí pri výkone svojej činnos-
ti dodržiavať limity letového zaťaženia, dĺžku služby a trvanie odpočinku.“.

3. V nadpise § 24 sa za slovo „techniky“ vkladajú slová „a leteckých pozemných za-
riadení“.

4. § 24 sa dopĺňa odsekmi 6 a 7, ktoré znejú:
„(6) Ustanovenia odsekov 1 až 5 sa primerane použijú aj na vydanie súhlasu na po-
užitie leteckého pozemného zariadenia v civilnom letectve alebo na uznanie platnosti obdob-
ných dokladov vydaných príslušnými orgánmi cudzieho štátu alebo medzinárodnej organi-
zácie. Letecký úrad vydá súhlas alebo uzná za platné tieto doklady pre ním určené kategórie leteckých pozemných zariadení na základe letového merania a po kontrole výsledkov meraní preukazujúcich splnenie požiadaviek podľa odseku 2. Letecký úrad môže vykonaním letové-
ho merania poveriť právnickú osobu alebo fyzickú osobu.

(7) Prevádzkovateľ leteckého pozemného zariadenia zodpovedá za prevádzkovanie leteckého pozemného zariadenia v súlade so súhlasom na jeho použitie alebo s uznanými do-
kladmi vydanými príslušnými orgánmi cudzieho štátu alebo medzinárodnej organizácie a za vykonávanie ostatných činností vrátane letových meraní, ktoré súvisia so zachovaním alebo obnovením jeho spôsobilosti a s jeho údržbou.“.

5. V § 45 ods. 4 sa za slovo „letectve,“ vkladajú slová „o podmienkach ich vykoná-
vania,“.

6. V § 48 ods. 1 písmeno o) znie:
„o)	vydáva súhlas na použitie leteckého pozemného zariadenia v civilnom letectve, vykonáva overovanie spôsobilosti leteckého pozemného zariadenia a letové merania určených ka-
tegórií leteckých pozemných zariadení (§ 24 ods. 6),“.

7. Za § 57b sa vkladá § 57c, ktorý znie:

,,§ 57c

Oprávnenia alebo iné povolenia na prevádzkovanie leteckých pozemných zariadení vydané podľa doterajších predpisov zostávajú v platnosti do 30. júna 2006.“.

Čl. III

Tento zákon nadobúda účinnosť 1. januára 2006.